Μελίσα ΜακΚάρθι

Η Μελίσα Ανν ΜακΚάρθι (αγγλικά: Melissa Ann McCarthy, 26 Αυγούστου 1970) είναι Αμερικανίδα ηθοποιός, κωμικός, σχεδιάστρια μόδας και παραγωγός. Ξεκίνησε να εμφανίζεται στην τηλεόραση στο τέλος της δεκαετίας του 1990, και απέκτησε παγκόσμια φήμη ως Sookie St. James, στην τηλεοπτική σειρά Gilmore Girls (2000-2007). Μεταξύ 2008 και 2009, συμμετείχε στη σειρά Samantha Who?. Από το 2010 έως το 2016, συμμετείχε στη σειρά Mike & Molly, μέσω της οποίας κέρδισε Primetime Emmy Award for Outstanding Lead Actress in a Comedy Series, ενώ έλαβε κι άλλες δύο υποψηφιότητες για αυτήν τη σειρά. Έχει υπάρξει υποψήφια και για Primetime Emmy Award for Outstanding Guest Actress in a Comedy Series, για τη τετράχρονη δουλειά της στο Saturday Night Live.

Στον κινηματογράφο η πρώτη της ευρέως γνωστή δουλειά έγινε στο Φιλενάδες (2011), μέσω του οποίου έλαβε υποψηφιότητα για Όσκαρ Β' Γυναικείου Ρόλου, καθώς επίσης, στην ίδια κατηγορία για BAFTA και Screen Actors Guild Award. Κατόπιν αυτής της επιτυχίας έχει συμμετάσχει σε διάφορες ακόμα ταινίες όπως το Identity Thief (2013) και The Heat (2013). To 2015, πρωταγωνίστησε στην ταινία Spy, από την οποία έλαβε μία υποψηφιότητα για Χρυσή Σφαίρα.

Με τον σύζυγό της, τον Μπεν Φάλκον, ιδρύσανε τη δική τους εταιρεία παραγωγής, ονόματι On the Day Productions. Το 2015, τιμήθηκε με αστέρι στη Λεωφόρο της Δόξας του Χόλιγουντ. Ως σχεδιάστρια μόδας έχει κυκλοφορήσει συλλογή, για εύσωμες γυναίκες, την Melissa McCarthy Seven7. Επίσης, το 2015, το περιοδικό Forbes, την ανέδειξε ως την τρίτη πιο ακριβοπληρωμένη ηθοποιό της σεζόν. Την επόμενη χρονιά, το ίδιο περιοδικό, στην ίδια κατηγορία, την κατέταξε δεύτερη, με απολαβές που αγγίζουν τα 33 εκατομμύρια δολάρια.

 Παραπομπές 

 Εξωτερικοί σύνδεσμοι 



 Melissa McCarthy at Emmys.com 

Κατηγορία:Αμερικανοί παραγωγοί ταινιών
Κατηγορία:Αμερικανοί κωμικοί
Κατηγορία:Αμερικανοί σεναριογράφοι
Κατηγορία:Αμερικανίδες ηθοποιοί κινηματογράφου
Κατηγορία:Αμερικανίδες ηθοποιοί τηλεόρασης
Κατηγορία:Βραβεία Έμμυ Ζώνης Υψηλής Τηλεθέασης (νικητές-Α' Γυναικείος Ρόλος)